אייס אוסטין

אוסטין ג'יימס היילי (באנגלית: Austin James Highley; נולד ב-28 בפברואר 1997) הידוע יותר בשם הבמה שלו, אייס אוסטין הוא מתאבק אמריקאי, המופיע בארגון ההיאבקות Impact Wrestling, שבו הוא אלוף העולם לזוגות הנוכחי של TNA ביחד עם כריס ביי. בארגון זה, הוא היה פעם אחת אלוף ה-X דיוויז'ן של אימפקט. אוסטין החל את הקריירה שלו בארגון ההיאבקות Combat Zone Wrestling‏ (CZW) לאחר שסיים בהצלחה את האימונים בבית הספר להיאבקות של CZW. מנקודה זו הוא התקדם והופיע בארגוני היאבקות עצמאיים כמו Major League Wrestling‏ (MLW),‏ House of Hardcore‏ (HOH) של טומי דרימר, World Xtreme Wrestling‏ בפלורידה ו-Lucha Libre AAA Worldwide‏ (AAA) במקסיקו. בתחילת שנת 2019, שודרו קדימונים אשר נועדו לקדם את הבכורה של אייס אוסטין בארגון ההיאבקות Impact Wrestling. ב-8 במרץ בפרק של התוכנית !Impact, אוסטין ערך את קרב הבכורה שלו בארגון כאשר הוא גבר על ג'ייק אטלס. הוא נשאר בלתי מנוצח עד שערך את קרב הבכורה שלו באירוע השלם וצפה, United We Stand, שנערך ב-4 באפריל, במסגרת קרב אולטימייט X אשר קבע את הטוען לכתר לאליפות ה-X דיוויז'ן של אימפקט, שבסופו ג'וני אימפקט ניצח. באירוע רבליון, שנערך ב-28 באפריל, אוסטין ניצח בקרב משושה את איידן פרינס, אדי אדוארדס, ג'ייק כריסט, ג'ייק דינר ופיטי ויליאמס. לאחר מכן, אוסטין נקלע לפיוד קצר עם ויליאמס, שהוביל לקרב יחידים בין השניים בפרק של התוכנית !Impact, שבו אוסטין ניצח. רצף הניצחונות של אוסטין בקרבות יחידים הגיע לסיומו ב-21 ביוני בפרק של התוכנית !Impact, כשהפסיד ל-TJP, שביצע את חזרתו לארגון. אוסטין קיבל הזדמנויות להתמודד על אליפות ה-X דיוויז'ן של אימפקט באירועים Code Red ו-Unbreakable, שבשניהם הוא לא צלח במשימתו. במהלך הקיץ של 2019, אוסטין פתח בפיוד עם אדי אדוארדס, כשהפיוד סבב סביב אשתו של האחרון, אלישה. אוסטין ניצח את אותו אדוארדס ב-11 באוקטובר בפרק של התוכנית !Impact בקרב העפלה לקרב הסולם המחומש על אליפות ה-X דיוויז'ן באירוע באונד פור גלורי. באירוע זה, שנערך תשעה ימים לאחר מכן, אוסטין זכה בתואר לאחר שניצח את טסה בלנצ'רד, דגה, ג'ייק כריסט ואייסי רומרו. אוסטין המשיך בפיוד שלו עם אדוארדס, כשהפסיד לו בקרב רחוב באירוע Prelude to Glory, אך ניצח בקרב רחוב ב-29 באוקטובר בפרק של התוכנית !Impact. הפיוד ביניהם הסתכם באירוע נו סרנדר, שנערך ב-7 בדצמבר, בקרב שולחנות שבו אדוארדס יצא עם ידו על העליונה. אוסטין הגן על תוארו בהצלחה נגד ג'ייק כריסט באירוע טרנינג פוינט, דז באירוע Motown Showdown וטריי באירוע הארד טו קיל. בתחילת שנת 2020, אוסטין החל בפיוד עם אלופת העולם של אימפקט, טסה בלנצ'רד. הפיוד ביניהם התקדם לעבר קרב אלוף נגד אלוף באירוע סקריפייס, שנערך ב-22 בפברואר ובו בלנצ'רד ניצחה. מאחר שבלנצ'רד ניצחה, היא קיבלה הזדמנות להתמודד על אליפות ה-X דיוויז'ן של אוסטין ב-25 בפברואר בפרק של התוכנית !Impact. בקרב זה ביניהם אוסטין שמר על תוארו לאחר שהפסידה כתוצאה מפסילה בשל התערבות של טאיה ואלקירי. תקופת כהונתו של אוסטין כאלוף ה-X דיוויז'ן הגיעה לסיומה באירוע רבליון, שנערך ב-21 באפריל, כשנחל הפסד לווילי מאק. הוא קיבל קרב חוזר מול מאק ב-5 במאי בפרק של התוכנית !Impact במסגרת קרב משולש אשר כלל בנוסף את כריס ביי, לעומת זאת, בקרב זה מאק ניצח והגן על תוארו בהצלחה. לאחר שאיבד את אליפות ה-X דיוויז'ן, אוסטין השתתף בטורניר אשר קבע את הטוען לכתר לאליפות העולם של אימפקט. הוא ניצח את ריינו, הרננדז וונץ וכתוצאה מכך ניצח בטורניר. לעומת זאת, הוא לא צלח בניסיונו לזכות באליפות. לפיכך, הוא חבר לשורות המתאבק מאדמן פולטון על מנת להשיג את אליפות העולם של אימפקט. באירוע סלאמיברסרי, שנערך ב-18 ביולי, הוא השתתף בקרב הדחות מחומש על אליפות העולם הפנויה של אימפקט נגד טריי, ריץ' סוואן, אריק יאנג ואדי אדוארדס, שבסופו אדוארדס ניצח וזכה בתואר. באירוע באונד פור גלורי, שנערך ב-24 באוקטובר, אוסטין ופולטון אתגרו ללא הצלחה את הצפון (אית'ן פייג' וג'וש אלכסנדר) לקרב על אליפות הזוגות של TNA של האחרונים. מאותה הנקודה, אוסטין נעדר מהופעות מכיוון שהארגון לא מצא דרך לערב אותו בעלילות. לעומת זאת, הוא חזר באירוע ג'נסיס, שנערך ב-9 בינואר 2021, כשזכה בגביע הסופר X. באירוע עצמו, הוא גבר על סואיסייד בסיבוב הראשון, הדוד ג'ייק בחצי הגמר ובלייק כריסטיאן בגמר על מנת לזכות בטורניר. אוסטין הוא מעריץ של כלי הסקייטבורד ומתאמן בפארקור. הישגים בארגון ההיאבקות AAW Wrestling – AAW אליפות הזוגות של AAW (פעם אחת) - עם מאדמן פולטון הישגים בארגון ההיאבקות Combat Zone Wrestling - CZW אליפות ה-Wired של CZW (פעם אחת) הישגים בארגון ההיאבקות Desastre Total Ultraviolento – DTU אליפות אלטרו אימפקטו של DTU (פעם אחת) הישגים בארגון ההיאבקות Impact Wrestling אליפות ה-X דיוויז'ן של TNA (פעם אחת) אליפות העולם לזוגות של TNA (פעם אחת, נוכחי) - ביחד עם כריס ביי גביע הסופר X‏ (2021) פרסי סוף השנה של Impact (פעמיים) כוכב ה-X דיווז'ן של השנה (2020) קרב השנה (2020) – נגד אדי אדוארדס נגד טריי נגד אריק יאנג נגד ריץ' סוואן באירוע סלאמיברסרי הישגים במגזין ההיאבקות Pro Wrestling Illustrated – PWI PWI דירג אותו במקום ה-94 מתוך 500 המתאבקים הטובים ביותר לשנת 2020 הישגים בארגון ההיאבקות The Wrestling Revolver – PWR אליפות סקראמבל של PWR (פעם אחת) הישגים בארגון ההיאבקות World Xtreme Wrestling – WXW אליפות אולטימייט הייבריד של WXW (פעם אחת, נוכחי) מדיה וקבצים בנושא אייס אוסטין בוויקישיתוף אייס אוסטין, ברשת החברתית אקס (טוויטר) אייס אוסטין, ברשת החברתית אינסטגרם אייס אוסטין, באתר Online World of Wrestling עדכון על מצבו של אייס אוסטין באימפקט אייס אוסטין זוכה בטורניר גביע הסופר X באירוע ג'נסיס (בספרדית) אייס אוסטין חותם על חוזה פתוח בארגון ההיאבקות MLW